в);
 е)
 за доставчиците на аеронавигационно информационно обслужване — изискванията, определени в приложение VI (Част AIS), в допълнение към изискванията по букви а), б) и в);
 ж)
 за доставчиците на услуги за данни — изискванията, определени в приложение VII (Част DAT), в допълнение към изискванията по букви а) и б);
 з)
 за доставчиците на комуникационно, навигационно или обзорно обслужване — изискванията, определени в приложение VIII (Част CNS), в допълнение към изискванията по букви а), б) и в);
 и)
 за доставчиците на услуги по управление на потоците въздушно движение — изискванията, определени в приложение IX (Част ATFM), в допълнение към изискванията по букви а), б) и в);
 й)
 за доставчиците на услуги по управление на въздушното пространство — изискванията, определени в приложение X (Част ASM), в допълнение към изискванията по букви а) и б);
 к)
 за доставчиците на услуги по разработване на процедури — изискванията, определени в приложение XI (Част ASD), когато тези изисквания бъдат приети от Комисията, в допълнение към изискванията по букви а) и б);
 л)
 за управителния орган на мрежата — изискванията, определени в приложение XII (Част NM), в допълнение към изискванията по букви а), б) и в).
 Член 7
 Декларация от доставчиците на полетно-информационно обслужване
 Когато държавите членки позволяват на доставчиците на полетно-информационно обслужване да декларират своята способност и средствата си за изпълнение на отговорностите, свързани с предоставяното обслужване в съответствие с член 8б, параграф 3 от Регламент (ЕО) No 216/2008, тези доставчици трябва да отговарят освен на изискванията, посочени в член 8б, параграф 1 от Регламент (ЕО) No 216/2008, и на изискванията, определени в точка ATM/ANS.OR.A.015 от приложение III към настоящия регламент.
 Член 8
 Съществуващи сертификати
 1. Сертификатите, които са били издадени в съответствие с Регламент за изпълнение (ЕС) No 1035/2011, се считат за издадени в съответствие с настоящия регламент.
 2. Не по-късно от 1 януари 2021 г. държавите членки заменят сертификатите, посочени в параграф 1, със сертификати в съответствие с формàта, определен в допълнение 1 към приложение II.
 Член 9
 Отмяна и изменение
 1. Регламент (ЕО) No 482/2008 и регламенти за изпълнение (ЕС) No 1034/2011 и (ЕС) No 1035/2011 се отменят.
 2. Регламент за изпълнение (ЕС) 2016/1377 се отменя.
 3. Членове 12 и 21 от Регламент (ЕС) No 677/2011 и приложение VI към същия регламент се заличават.
 Член 10
 Влизане в сила
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Той се прилага от 2 януари 2020 г.
 Независимо от това,
 1)
 член 9, параграф 2 се прилага от датата на влизане в сила на настоящия регламент;
 2)
 по отношение на Агенцията — член 4, параграфи 1, 2, 5, 6 и 8, както и член 5 се прилагат от датата на влизане в сила на настоящия регламент;
 3)
 по отношение на доставчиците на услуги за данни — член 6 се прилага във всички случаи от 1 януари 2019 г., а когато такъв доставчик подаде заявление за сертификат и той му бъде предоставен в съответствие с член 6 — от датата на влизане в сила